Yleiskuvio

**Yleiskuvio** on vaakunakilvellä oleva tunnus, joka esittää tyylitellysti jotain tavallista oliota tai esinettä.

## Aiheet
Yleiskuvio voi olla esimerkiksi ihmishahmo, eläinhahmo, kasvi, esine tai risti.

Ihmishahmoista suosittuja yleiskuvioita ovat pyhimykset, munkit ja ratsuritarit. Usein ihmishahmo esittää vaakunassa jotain toimintoa. Myös ihmisruumiin osia, kuten käsiä ja jalkoja, käytetään yleiskuvioina. Ihmishahmoiksi luetaan myös enkelit, villimiehet, merenneidot, peikot ja haltijat.

Eläimet ovat heraldiikan vanhimpia tunnuskuvioita. Kaikki eläimet ovat periaatteessa sallittuja, mutta yleiskuvioina suositaan sellaisia eläimiä, jotka on mahdollista esittää tyylitellysti ja tunnistettavasti. Suosittuja ovat etenkin pedot, kuten leijona ja ilves. Myös hevoset, hirvieläimet ja härät sopivat yleiskuvioksi. Nelijalkaiset eläimet kuvataan jossain tarkkaan määritellyssä heraldisessa asennossa. Myös linnut ovat suosittuja yleiskuvioina, etenkin kotka ja haukka. Kaloja käytetään jonkin verran, mutta matelijoita ja selkärangattomia harvemmin.

Yleiskuvioina suosittuja taruolentoja ovat esimerkiksi aarnikotka, lohikäärme, yksisarvinen, pegasos, feeniks ja salamanteri.

Kasveista heraldiikassa suositaan esimerkiksi puita, ruusua ja liljaa. Usein kasvista esitetään vain sen jokin osa, kuten kukka, lehti tai hedelmä.

Elottomien esineiden kirjo yleiskuvioina on laaja. Niihin kuuluvat ihmisen valmistamat esineet, kuten tornit, linnat, muurit, veneet, aseet ja työkalut, sekä taivaankappaleet, kuten Aurinko ja Kuu, ja luonnonilmiöt, kuten salama.

## Käyttö
Yleiskuvio sijoitetaan tavallisesti kilven keskelle. Se voi näkyä kokonaan, tai olla osittain piilossa. Sen vieressä voi olla pienempiä sivutunnuksia ja sirotteita. Yleiskuvio voi olla yksinään tai useana kappaleena.

Esineet ovat yleensä siinä asennossa, jossa ne oikeassa elämässäkin tunnetaan. Aseet ja terävät työkalut ovat usein pystyssä terä tai kärki ylöspäin. Monella esineellä on vakiintunut heraldinen asento, josta ei poiketa.

Elollinen tai eloton yleiskuvio katsoo säännönmukaisesti oikealle. Joskus eläinhahmo katsoo taakseen tai kohti. Vaakunasta voidaan käyttää tietyissä tilanteissa peilikuvallista versiota, jos vaakunan on syytä katsoa poikkeuksellisesti vasemmalle.

## Yleisiä kuvioita

COA of Kyiv Kurovskyi.svg|Enkeli.
Coat of arms of Lithuania.svg|Ritari.
Coa Hungary Town Bihartorda.svg|Ihmisen käsivarsi.
Blason-or-lion-gueules.svg|Leijona.
Herb Polski.svg|Kotka.
DEU Bayerbach (Rottal-Inn) COA.svg|Lohikäärme.
Blason ville be Kruibeke (ancien).svg|Yksisarvinen.
Armoiries de Wachtendonck.svg|Lilja.
Ledenice CZ CoA.svg|Ruusu.
Blason ville fr Neuvéglise 15.svg|Risti.
CoA civ ITA brunico.png|Linna.
Blason Arpajon ancien.svg|Harppu.
Blason de la ville de Heining-lès-Bouzonville (Moselle).svg|Miekka.
Wappen at langenstein.png|Työkaluja ja vene.
DEU Stockum (Lippe) COA.svg|Salama.


## Heraldisia asentoja

Lion Rampant.svg|Pystyynnoussut, pystyynkavahtanut.
Lion Rampant Guardant.svg|Kohtikatsova.
Lion Rampant Regaurdant.svg|Taakseenkatsova.
Lion Salient.svg|Hyppäävä, ryntäävä.
Lion Passant.svg|Kävelevä.
Lion Courant.svg|Juokseva.
Lion Statant.svg|Seisova.
Lion Sejant.svg|Istuva.
Lion Sejant Erect.svg|Istuva, etujalat koholla, oikea ylempänä.
Lion Couchant.svg|Makaava.
Lion Dormant.svg|Nukkuva.


## Lähteet